KLASA: 112-06/26-01/05
URBROJ: 2109-26-1-01/1-26-6
Pribislavec, 12. kolovoz 2026. godine

Dječji vrtić “Magnolija”
IZVJEŠĆE
Povjerenstva za provedbu vrednovanja i intervjua 
po objavljenom javnom natječaju za radno mjesto 
ZDRAVSTVENI VODITELJ (m/ž)

Povjerenstvo za provedbu vrednovanja i intervjua po objavljenom javnom natječaju u Dječjem vrtiću „Magnolija“, imenovano Odlukom ravnateljice Dječjeg vrtića „Magnolija“ (KLASA: 112-06/26-01/02, URBROJ: 2109-26-1-01/1-26-2), provelo je postupak odabira kandidata prijavljenih na natječaj za radno mjesto zdravstveni voditelj (m/ž).
Natječaj je objavljen dana 24. srpnja 2026. godine, a rok za podnošenje prijava bio je do 1. kolovoza 2026. godine. Po isteku roka za podnošenje prijava Povjerenstvo je pregledalo sve zaprimljene prijave i priloženu dokumentaciju te utvrdilo ispunjavaju li kandidati formalne uvjete natječaja.
Nakon pregleda zaprimljene dokumentacije utvrđeno su na natječaj za radno mjesto zdravstveni voditelj pristigle 4 (četiri) prijave te da su formalne uvjete natječaja i ostale uvjete u potpunosti ispunile 3 (tri) kandidatkinje. Sve 3 (tri) kandidatkinje pozvane su na razgovor (intervju) pred Povjerenstvom dana 11. kolovoza 2026. godine.
I. Provedba intervjua
Intervjui s kandidatkinjama provedeni su u prostorijama Općine Pribislavec. Tijekom razgovora procjenjivale su se osobito:
· motivacija za rad na radnom mjestu zdravstvenog voditelja u dječjem vrtiću,
· razumijevanje uloge i zadataka zdravstvenog voditelja u predškolskoj ustanovi,
· kompetencije za organizaciju, provođenje i praćenje mjera zdravstvene zaštite, higijene i prehrane djece,
· sposobnost savjetodavnog i edukativnog rada s odgojiteljima, tehničkim osobljem i roditeljima,
· komunikacijske vještine, sposobnost timskog rada i koordinacije,
· odgovornost, profesionalnost i etičnost u radu,
· spremnost na kontinuirani profesionalni razvoj i suradnju sa zdravstvenim i odgojno-obrazovnim ustanovama,
· poznavanje važećih propisa, normi i standarda iz područja zdravstva i predškolskog odgoja,
· spremnost na rad u novom kolektivu i doprinos razvoju Dječjeg vrtića „Magnolija“.
Povjerenstvo je nakon provedenih razgovora razmotrilo rezultate intervjua, stručne kvalifikacije, dosadašnje iskustvo, iskazanu motivaciju kandidatkinja te potrebe Dječjeg vrtića “Magnolija”.
II. Rezultati postupka
Nakon provedenog postupka i usporedne analize svih provedenih intervjua, Povjerenstvo je utvrdilo da odabrana kandidatkinja u potpunosti zadovoljava sve stručne i profesionalne kriterije te posjeduje najvišu razinu kompetencija za kvalitetno obavljanje poslova radnog mjesta zdravstvenog voditelja.
III. Zaključak Povjerenstva
Na temelju provedenog postupka, pregleda zaprimljene dokumentacije i provedenih intervjua s tri kandidatkinje, Povjerenstvo predlaže ravnateljici Dječjeg vrtića „Magnolija“ da se, sukladno važećim propisima i potrebama ustanove, za radno mjesto zdravstvenog voditelja odabere kandidatkinja:
1. Željka Kocijan Dežđek
Povjerenstvo smatra da navedena kandidatkinja, prema rezultatima provedenog postupka, svojim obrazovanjem, motivacijom, osobnim i stručnim kompetencijama te iskazanim interesom za rad u području zdravstvene zaštite i unapređenja zdravlja djece u ranom i predškolskom odgoju i obrazovanju predstavlja u potpunosti odgovarajući izbor za potrebe Dječjeg vrtića „Magnolija“.
Ovo Izvješće sastavljeno je na temelju provedene dokumentacijske provjere i rezultata intervjua te se dostavlja ravnateljici Dječjeg vrtića „Magnolija“ radi donošenja odluke o izboru kandidata.

